proxectonos/corpus_dominio_legal_administrativo_tmp huggingface dataset:
DECRETO 205/2000, do 21 de xullo, polo que se declara de utilidade pública e urxente execución a concentración parcelaria da zona de Gonzar II (O Pino-A Coruña).
CONSELLERÍA DE AGRICULTURA, GANDERÍA E POLÍTICA AGROALIMENTARIA — III. OUTRAS DISPOSICIÓNS — 10/08/2000

A parroquia de Gonzar, que pertence ó concello do Pino, está situada ó sueste da provincia da Coruña, resultando afectadas pola concentración parcelaria aproximadamente 900 ha.
A dispersión parcelaria que presentan os terreos da dita parroquia, posta de manifesto polos agricultores desta mediante solicitude dirixida ó conselleiro de Agricultura, Gandería e Política Agroalimentaria, motivou un estudio de viabilidade e de valoración das posibilidades que ofrece a zona para incrementa-lo rendemento dos recursos agropecuarios, deducíndose a conveniencia de levar a cabo a concentración parcelaria por razóns de utilidade pública e interese social.
Na súa virtude, por proposta do conselleiro de Agricultura, Gandería e Política Agroalimentaria, formulada conforme o establecido na Lei galega 10/1985, do 14 de agosto, de concentración parcelaria para Galicia e logo de deliberación do Consello da Xunta de Galicia na súa reunión do día vinteún de xullo de dous mil,
DISPOÑO:
Artigo 1º
Declarar de utilidade pública e urxente execución a concentración parcelaria da zona de Gonzar II (O Pino-A Coruña).
Artigo 2º
O perímetro da zona será, en principio, o correspondente á totalidade dos terreos non concentrados da parroquia de Gonzar. O referido perímetro quedará en definitiva modificado polas rectificacións, inclusións ou exclusións que se acorden, ó amparo dos artigos 23 e seguintes da Lei 10/1985, do 14 de agosto, de concentración parcelaria para Galicia.
Artigo 3º
A esta zona seranlle de aplicación os beneficios económicos programados ou asumidos pola Xunta de Galicia, para mellorar ou moderniza-las explotacións agrarias, e, en concreto, os que sinale o artigo 6 da Lei de concentración parcelaria para Galicia.
Artigo 4º
Os traballos de execución desta concentración parcelaria iniciaranse nun prazo non superior ós 6 meses a partir da publicación do presente decreto.
Disposicións derradeiras
Primeira.-Facultarase o conselleiro de Agricultura, Gandería e Política Agroalimentaria para dicta-las disposicións complementarias que requiran a execución do presente decreto.
Segunda.-A presente disposición entrará en vigor o día seguinte ó da súa publicación no Diario Oficial de Galicia.
Santiago de Compostela, vinteún de xullo de dous mil.
Manuel Fraga Iribarne
Presidente
Castor Gago Álvarez
Conselleiro de Agricultura, Gandería
e Política Agroalimentaria
RESOLUCIÓN do 17 de xullo de 2000 pola que se ordena a publicación do acordo do Consello da Xunta de Galicia do 13 de xullo de 2000, polo que se lles denega a declaración de municipios turísticos galegos ós concellos de Arnoia, Boborás, Castro Caldelas, Esgos, Parada de Sil, Maceda, Montederramo, Muíños e Xunqueira de Espadanedo.
CONSELLERÍA DE CULTURA, COMUNICACIÓN SOCIAL E TURISMO — III. OUTRAS DISPOSICIÓNS — 10/08/2000

O Consello da Xunta de Galicia na súa reunión do día 13 de xullo de 2000 adoptou, por proposta do conselleiro de Cultura, Comunicación Social e Turismo, o seguinte acordo:
Denega-la declaración de municipios turísticos galegos ós concellos de Arnoia, Boborás, Castro Caldelas, Esgos, Parada de Sil, Maceda, Montederramo, Muíños e Xunqueira de Espadanedo, pertencentes á provincia de Ourense, de acordo co disposto no artigo 8 do Decreto 239/1998, do 30 de xullo, polo que se regula a declaración de municipio turístico galego.
En cumprimento de disposto no citado artigo, ordénase a publicación do acordo no Diario Oficial de Galicia e a notificación ós concellos correspondentes.
Santiago de Compostela, 17 de xullo de 2000.
Jesús Pérez Varela
Conselleiro de Cultura, Comunicación Social
e Turismo
DECRETO 206/2000, do 21 de xullo, polo que se declara a urxente ocupación, para efectos de expropiación forzosa, pola Deputación Provincial de Lugo, dos bens e dereitos necesarios para a realización das obras do proxecto 296 POL 1999 Lourenzá, alongamento e mellora da EP 28-01 de San Tomé á Augaxosa, p.k. 3,400 ó 5,000.
CONSELLERÍA DE XUSTIZA, INTERIOR E RELACIÓNS LABORAIS — III. OUTRAS DISPOSICIÓNS — 11/08/2000

A Deputación Provincial de Lugo, en sesión que tivo lugar o día 29 de outubro de 1999, aprobou o proxecto 296 POL 1999 Lourenzá, alargamento e mellora da EP 28-01 de San Tomé á Augaxosa, p.k. 3,400 ó 5,000 e na sesión do 28 de febreiro de 2000, acordou solicitar da Xunta de Galicia a declaración de urxente ocupación dos bens e dereitos afectados pola expropiación forzosa ó abeiro do disposto no artigo 52 da Lei de expropiación forzosa. A deputación remitiu a documentación complementaria para a correcta tramitación do expediente con data de entrada no rexistro xeral da Consellería de Xustiza, Interior e Relacións Laborais o día 11 de xullo de 2000.
Os bens nos que se concreta a declaración de urxente expropiación están determinados no expediente que se someteu a información pública.
A Dirección Xeral de Urbanismo da Consellería de Política Territorial, Obras Públicas e Vivenda emitiu informe favorable con data do 26 de maio de 2000.
Considérase necesaria a declaración de urxente ocupación dos bens e dereitos precisos para a realización das obras do proxecto técnico sinalado, porque as obras de referencia figuran nun programa de cooperación económica local e os terreos son necesarios para a iniciación das obras dentro dos prazos sinalados pola normativa ó respecto.
A competencia para a declaración da urxente ocupación correspóndelle ó Consello da Xunta de Galicia segundo o disposto nos artigos 27.2º e 28.2º do Estatuto de autonomía de Galicia.
Na súa virtude, por proposta do conselleiro de Xustiza, Interior e Relacións Laborais e logo de deliberación do Consello da Xunta de Galicia na súa reunión do día vinteún de xullo de dous mil,
DISPOÑO:
Artigo único.-De conformidade co disposto no artigo 52 da Lei de expropiación forzosa, declárase a urxente ocupación, pola Deputación Provincial de Lugo para efectos de expropiación forzosa, dos bens e dereitos concretados no expediente administrativo instruído para o efecto e necesarios para a execución das obras do proxecto 296 POL 1999 Lourenzá, alar
gamento e mellora da EP 28-01 de San Tomé á Augaxosa, p.k. 3,400 ó 5,000.
Santiago de Compostela, vinteún de xullo de dous mil.
Manuel Fraga Iribarne
Presidente
Antonio Pillado Montero
Conselleiro de Xustiza, Interior e Relacións Laborais
RESOLUCIÓN do 19 de xullo de 2000, da Dirección Xeral da Función Pública, pola que se emprazan as persoas interesadas no recurso contencioso-administrativo 01/0000528/2000, interposto pola Asociación de Defensa de Opositores de Ourense.
CONSELLERÍA DA PRESIDENCIA E ADMINISTRACIÓN PÚBLICA — III. OUTRAS DISPOSICIÓNS — 11/08/2000

A Dirección Xeral da Función Pública recibiu da Sala do Contencioso-Administrativo do Tribunal Superior de Xustiza de Galicia recurso contencioso-administrativo 01/0000528/2000, interposto pola Asociación de Defensa de Opositores de Ourense contra a Orde do 22 de setembro de 1999, pola que se eleva a definitiva a proposta de aspirantes que superaron o proceso selectivo para o ingreso no corpo auxiliar da Xunta de Galicia (DOG nº 193, do 5 outubro de 1999).
En consecuencia, esta dirección xeral acordou nesta data e de conformidade co disposto no artigo 49 da Lei 29/1998, do 13 de xullo, reguladora da xurisdicción contencioso-administrativa, a remisión do correspondente expediente administrativo á referida sala, o que se notifica para xeral coñecemento de tódalas persoas interesadas no procedemento e se emprazan para que poidan comparecer como parte nos autos na Sala do Contencioso-Administrativo do Tribunal Superior de Xustiza de Galicia no prazo de 9 (nove) días, contados desde o seguinte ó da publicación da presente resolución no Diario Oficial de Galicia.
Santiago de Compostela, 19 de xullo de 2000.
Joaquín López-Rúa Soler
Director xeral da Función Pública
CORRECCIÓN de erros.-Orde do 10 de xullo de 2000 pola que se establecen as normas para a revisión das condicións económicas aplicables á prestación de asistencia sanitaria concertada polo Servicio Galego de Saúde.
CONSELLERÍA DE SANIDADE E SERVICIOS SOCIAIS — III. OUTRAS DISPOSICIÓNS — 09/08/2000

Advertido erro no texto da citada orde, publicada no DOG número 142, venres 21 de xullo de 2000, cómpre face-la seguinte corrección:
No punto 3.10. Suplemento de diálise, a alínea b) Resto de hemodiálise, onde di «Ptas. 1.284», debe decir «Ptas. 1.248».
RESOLUCIÓN do 29 de maio de 2000, da División de Recursos Humanos, pola que se emprazan as partes interesadas no recurso contencioso-administrativo interposto pola Asociación Galega de Psicólogos Clínicos Privados.
SERVICIO GALEGO DE SAÚDE — III. OUTRAS DISPOSICIÓNS — 13/06/2000

Na Sala do Contencioso-Administrativo do Tribunal Superior de Xustiza de Galicia tramítase o recurso 1/343/2000, interposto pola Asociación Galega de Psicólogos Clínicos Privados contra o pacto de vinculacións temporais de persoal estatutario, publicado no Diario Oficial de Galicia número 39, do 25 de febreiro de 2000.
O que se notifica para xeral coñecemento de tódalas persoas interesadas no procedemento e emprázanse para que poidan comparecer na sala como demandados no prazo de nove días, de conformidade co previsto no artigo 49 da Lei 29/1998, do 13 de xullo, reguladora da xurisdicción contencioso-administrativa.
Santiago de compostela, 29 de maio de 2000.
Valeriano Martínez García
Director xeral da División de Recursos Humanos
ORDE do 14 de xullo de 2000 pola que se fai público o nomeamento do coordenador autonómico da comisión autonómica de coordinación dos plans de investigación e control de determinadas substancias e os seus residuos en animais e os seus productos con destino ó consumo humano.
CONSELLERÍA DE SANIDADE E SERVICIOS SOCIAIS — II. AUTORIDADES E PERSOAL — 10/08/2000

O Decreto 343/1999, do 16 de decembro, polo que se crea o órgano autonómico de coordinación dos plans de investigación e control de determinadas substancias e os seus residuos en animais e os seus productos con destino ó consumo humano establece, no seu artigo 5, a designación do coordinador autonómico como representante da Comunidade Autónoma na comisión nacional.
No artigo 4 establece que, unha vez nomeado, se procederá á publicación no Diario Oficial de Galicia.
Na súa virtude,
DISPOÑO:
Artigo único.
Desígnase como coordenador autonómico da comisión autonómica de investigación e control de determinadas substancias e os seus residuos nos animais e os seus productos con destino ó consumo humano, como órgano autonómico creado polo Decreto 343/1999, do 16 de decembro, a Carlos García-Argüelles Suárez, técnico da Dirección Xeral de Saúde Pública.
Disposición derradeira
Esta orde entrará en vigor o día seguinte ó da súa publicación no Diario Oficial de Galicia.
Santiago de Compostela, 14 de xullo de 2000.
José Mª Hernández Cochón
Conselleiro de Sanidade e Servicios Sociais
RESOLUCIÓN do 29 de maio de 2000, da División de Recursos Humanos, pola que se emprazan as partes interesadas no recurso contencioso-administrativo interposto por Ángel Enrique Martínez-Puga López e Jesús Estébanez Fernández.
SERVICIO GALEGO DE SAÚDE — III. OUTRAS DISPOSICIÓNS — 13/06/2000

Na Sala do Contencioso-Administrativo do Tribunal Superior de Xustiza de Galicia tramítase o recurso 1/380/2000, interposto por Ángel Enrique Martínez-Puga López e Jesús Estébanez Fernández contra o pacto de vinculacións temporais de persoal estatutario, publicado no Diario Oficial de Galicia número 39, do 25 de febreiro de 2000.
O que se notifica para xeral coñecemento de tódalas persoas interesadas no procedemento e emprázanse para que poidan comparecer na sala como demandados no prazo de nove días, de conformidade co previsto no artigo 49 da Lei 29/1998, do 13 de xullo, reguladora da xurisdicción contencioso-administrativa.
Santiago de compostela, 29 de maio de 2000.
Valeriano Martínez García
Director xeral da División de Recursos Humanos
RESOLUCIÓN do 29 de maio de 2000, da División de Recursos Humanos, pola que se emprazan as partes interesadas no recurso contencioso-administrativo interposto por Amparo García Mata.
SERVICIO GALEGO DE SAÚDE — III. OUTRAS DISPOSICIÓNS — 13/06/2000

No Xulgado do Contencioso-Administrativo nº 3 da Coruña tramítase o recurso 392/1999 (procedemento abreviado) interposto por Amparo García Mata contra a Resolución do 25 de maio de 1999 (DOG número 107, do 7 de xuño), pola que se fai pública a convocatoria do concurso de traslados para a provisión de prazas de persoal sanitario non facultativo e non sanitario das institucións sanitarias dependentes do Servicio Galego de Saúde, en concreto, contra a ausencia de oferta de prazas de técnico especialista en radiodiagnóstico dependentes da Xerencia de Atención Primaria de Ourense.
O que se notifica para xeral coñecemento de tódalas persoas interesadas no procedemento e emprázanse para que poidan comparecer na sala como demandados no prazo de nove días, de conformidade
co previsto no artigo 49 da Lei 29/1998, do 13 de xullo, reguladora da xurisdicción contencioso-administrativa.
Santiago de compostela, 29 de maio de 2000.
Valeriano Martínez García
Director xeral da División de Recursos Humanos
RESOLUCIÓN do 29 de maio de 2000, da División de Recursos Humanos, pola que se emprazan as partes interesadas no recurso contencioso-administrativo interposto por José Diéguez Poza.
SERVICIO GALEGO DE SAÚDE — III. OUTRAS DISPOSICIÓNS — 13/06/2000

Na Sala do Contencioso-Administrativo do Tribunal Superior de Xustiza de Galicia tramítase o recurso 1/359/2000, interposto por José Diéguez Poza contra o pacto de vinculacións temporais de persoal estatutario, publicado no Diario Oficial de Galicia número 39, do 25 de febreiro de 2000.
O que se notifica para xeral coñecemento de tódalas persoas interesadas no procedemento e emprázanse para que poidan comparecer na sala como demandados no prazo de nove días, de conformidade co previsto no artigo 49 da Lei 29/1998, do 13 de xullo, reguladora da xurisdicción contencioso-administrativa.
Santiago de compostela, 29 de maio de 2000.
Valeriano Martínez García
Director xeral da División de Recursos Humanos
RESOLUCIÓN do 7 de agosto de 2000 pola que se emprazan as partes interesadas no recurso contencioso-administrativo 02/0004562/2000, interposto polo Concello de Oleiros.
CONSELLERÍA DE MEDIO AMBIENTE — III. OUTRAS DISPOSICIÓNS — 17/08/2000

Con data do 21 de xuño de 2000, a Dirección Xeral de Montes e Medio Ambiente Natural recibe da Sección Segunda da Sala do Contencioso-Administrativo do Tribunal Superior de Xustiza de Galicia, providencia pola que se admite o recurso contencioso-administrativo 02/0004562/2000, interposto polo Concello de Oleiros, contra desestimación presunta do recurso de alzada interposto a través de Resolución 731/2000, perante a Dirección Xeral de Montes e Medio Ambiente Natural, sobre expediente de aprobación definitiva da modificación puntual do Plan xeral de ordenación municipal da U.A. nº 25, parcela I en Mera-Maianca.
A Consellería de Medio Ambiente, e de conformidade co disposto no artigo 49 da Lei 29/1998, do 13 de xullo, reguladora da xurisdicción contencioso-administrativa, acorda nesta data a remisión do expediente administrativo á referida sala, ordenando a súa notificación para xeral coñecemento a tódalas persoas interesadas no procedemento e son emprazadas para que poidan comparecer como parte en autos na sección segunda da Sala do Contencioso-Administrativo do Tribunal Superior de Xustiza de Galicia, no prazo de nove días.
Santiago de Compostela, 7 de agosto de 2000.
José Carlos del Álamo Jiménez
Conselleiro de Medio Ambiente
RESOLUCIÓN do 1 de agosto de 2000, da División de Recursos Humanos, pola que se emprazan as partes interesadas no recurso contencioso-administrativo interposto por Rosario Reina Gómez.
SERVICIO GALEGO DE SAÚDE — III. OUTRAS DISPOSICIÓNS — 17/08/2000

No Xulgado do Contencioso-Administrativo número dous da Coruña tramítase o recurso nº 89/2000 interposto pola referida aspirante no proceso selectivo de persoal estatutario convocado por resolución publicada no Diario Oficial de Galicia do 15 de xaneiro de 1999 (categoría de matrona). A recorrente pretende a anulación do terceiro exercicio da fase de oposición (coñecementos de lingua galega).
O que se notifica para xeral coñecemento de tódalas persoas interesadas no procedemento e son emprazadas para que poidan comparecer no xulgado como demandados no prazo de nove días, de conformidade co previsto no artigo 49 da Lei 29/1998, do 13 de xullo, regulamentadora da xurisdicción contencioso-administrativa.
Santiago de Compostela, 1 de agosto de 2000.
Valeriano Martínez García
Director da División de Recursos Humanos
ORDE do 26 de xullo de 2000 pola que se conceden subvencións a escolas de música privadas con ánimo de lucro.
CONSELLERÍA DE EDUCACIÓN E ORDENACIÓN UNIVERSITARIA — III. OUTRAS DISPOSICIÓNS — 21/08/2000

Por Orde do 9 de marzo de 2000 (DOG do 22 de marzo), publicouse a convocatoria para a concesión de subvencións a escolas de música privadas con ánimo de lucro.
Valoradas as solicitudes e elevada a proposta de concesión destas subvencións pola comisión constituída segundo o punto sétimo da orde de convocatoria, a Consellería de Educación e Ordenación Universitaria
DISPÓN:
Primeiro.-Concedérlle-las subvencións, nas contías que se sinalan, ás escolas de música privadas con ánimo de lucro que se relacionan no anexo I a esta orde.
Segundo.-Desestima-las solicitudes presentadas polas escolas de música privadas con ánimo de lucro que se relacionan no anexo II, polas causas que se indican.
Terceiro.-Para facer efectivo o pagamento das subvencións, os beneficiarios presentarán na Dirección Xeral de Centros e Inspección Educativa, Subdirección Xeral de Centros, Servicio de Xestión de Programas Educativos, antes do 15 de outubro de 2000, a xustificación completa dos gastos realizados.
Cuarto.-Contra esta orde, que esgota a vía administrativa, os interesados poderán interpoñer recurso potestativo de reposición perante o conselleiro de Educación e Ordenación Universitaria no prazo dun mes, contado a partir do día seguinte ó da súa publicación no Diario Oficial de Galicia, segundo o disposto na Lei 4/1999 (BOE do 14 de xaneiro) de modificación da Lei 30/1992, de réxime xurídico das administracións públicas e do procedemento administrativo común, ou ben os interesados poderán presentar directamente recurso contencioso-administrativo, perante o Tribunal Superior de Xustiza de Galicia, no prazo de dous meses contados a partir do día seguinte ó da súa publicación, conforme se establece na Lei 29/1998, do 13 de xullo, reguladora da xurisdicción contencioso-administrativa.
Santiago de Compostela, 26 de xullo de 2000.
Celso Currás Fernández
Conselleiro de Educación e
Ordenación Universitaria
ANEXO I
Escola de música
Concello
Contía da subvención
concedida (pesetas)
Presto Vivace
A Coruña
500.000
Estudio
Santiago de
Compostela
500.000
Breogán
O Grove
165.499
A Tempo
Pontevedra
265.231
ANEXO II
Escola de música
Concello
Causa da denegación
Valugo Rúa
Ourense
Non ter autorización expresa da Consellería de Educación e Ordenación Universitaria para a impartición das correspondentes ensinanzas (artigo segundo da orde da convocatoria)
ORDE do 19 de xullo de 2000 pola que se modifica a do 3 de xaneiro de 2000, pola que se fixan as tarifas e prezos correspondentes á prestación de servicios nas instalacións xuvenís, expedicións de carnés dirixidos á xuventude e participación en actividades promovidas pola Dirección Xeral de Xuventude durante o ano 2000.
CONSELLERÍA DE FAMILIA E PROMOCIÓN DO EMPREGO, MULLER E XUVENTUDE — III. OUTRAS DISPOSICIÓNS — 18/08/2000

O 21 de xaneiro publicouse a Orde do 3 de xaneiro de 2000, da Consellería de Familia e Promoción do Emprego, Muller e Xuventude (DOG nº 14) e no seu anexo III, parágrafo F, fixábase en 3.000 ptas. o prezo relativo á participación no programa Conducción Segura, prmovido pola Dirección Xeral de Xuventude.
A finalización da 1ª edición de Conducción Segura corresponden ó ano 1999 foi posterior á publicación da referida orde. Tras facer unha avaliación do programa e dos custos do ano 1999, cómpre modifica-lo prezo de participación para o ano 2000 co obxecto de amplia-lo tempo de duración do programa e reduci-lo número de participantes por día, o que xera un incremento dos custos totais de realización.
A Lei 13/1991, do 9 de decembro, de taxas, prezos e exaccións reguladoras da Comunidade Autónoma de Galicia, no seu artigo 6 dispón a obriga da consellería correspondente de establece-los prezos, logo de informe faborable da Consellería de Economía e Facenda, e publicalos no Diario Oficial de Galicia.
Para cumprir con este mandato e logo de emitido o preceptivo informe favorable da Consellería de Economía e Facenda, esta consellería,
DISPÓN:
Artigo único.
1. Modíficase o anexo III, parágrafo F, da Orde do 3 de xaneiro de 2000 antes referida, que queda do seguinte xeito:
ANEXOIII
«Prezos relativos á...
F.-Programa Conduccion Segura: 4.000 ptas.»
Santiago de Compostela, 19 de xullo de 2000.
Manuela López Besteiro
Conselleira de Familia e Promoción do Emprego, Muller e Xuventude
RESOLUCIÓN do 2 de agosto de 2000 pola que se ordena a publicación do acordo do Consello da Xunta de Galicia do 21 de xullo de 2000, polo que se declara festa de Galicia de interese turístico a Mostra da Olería de Buño de Malpica de Bergantiños.
CONSELLERÍA DE CULTURA, COMUNICACIÓN SOCIAL E TURISMO — III. OUTRAS DISPOSICIÓNS — 18/08/2000

O Consello da Xunta de Galicia, na súa reunión do día 21 de xullo de 2000 adoptou, por proposta do conselleiro de Cultura, Comunicación Social e Turismo, o seguinte acordo:
Declarar festa de Galicia de interese turístico na provincia da Coruña a Mostra da Olería de Buño de Malpica de Bergantiños, de conformidade co establecido no Decreto 203/1998, do 25 de xuño, polo que se regulan as declaracións de festas de Galicia de interese turístico.
En cumprimento do disposto no artigo 7 do devandito decreto ordénase a publicación do acordo no Diario Oficial de Galicia e a notificación ás persoas ou entidades organizadoras da festa e ó concello correspondente.
Santiago de Compostela, 2 de agosto de 2000.
Jesús Pérez Varela
Conselleiro de Cultura, Comunicación Social e Turismo
RESOLUCIÓN do 31 de xullo de 2000, da Dirección Xeral da Función Pública, pola que se emprazan as persoas interesadas no recurso contencioso-administrativo procedemento abreviado 0198/2000(3), interposto por Antonio Luis César Iglesias Suárez.
CONSELLERÍA DA PRESIDENCIA E ADMINISTRACIÓN PÚBLICA — III. OUTRAS DISPOSICIÓNS — 21/08/2000

A Dirección Xeral da Función Pública recibiu do Xulgado Contencioso-Administrativo número un da Coruña providencia pola que se admite a trámite a demanda correspondente ó recurso contencioso-administrativo procedemento abreviado número 0198/2000(3), interposto por Antonio Luis César Iglesias Suárez contra a Orde do 14 de febreiro de 2000, pola que se resolve definitivamente a primeira fase do concurso para a provisión de postos de traballo do corpo facultativo superior da Xunta de Galicia, pertencentes ós servicios veterinarios oficiais da Comunidade Autónoma (DOG nº 35, do 21 de febreiro).
En consecuencia, esta dirección xeral acordou nesta data e de conformidade co disposto no artigo 49 da Lei 29/1998, do 13 de xullo, reguladora da xurisdicción contencioso-administrativa, a remisión do correspondente expediente administrativo ó referido xulgado, o que se notifica para xeral coñecemento de tódalas persoas interesadas no procedemento, e emprázanse para que poidan comparecer como parte nos autos no Xulgado do Contencioso-Administrativo número un da Coruña no prazo de 9 (nove) días, contados desde o seguinte ó da publicación desta resolución no Diario Oficial de Galicia.
Santiago de Compostela, 31 de xullo de 2000.
Joquín López-Rúa Soler
Director xeral da Función Pública
ORDE do 11 de abril de 2000 pola que se fixa o prezo de venda ó público das publicacións: Atlas Climático de Galicia e Montes Veciñais na Provincia de Pontevedra, 1886.
CONSELLERÍA DE MEDIO AMBIENTE — III. OUTRAS DISPOSICIÓNS — 18/04/2000

A Lei 13/1991, do 9 de decembro, de taxas, prezos e exaccións reguladoras da Comunidade Autónoma de Galicia, no seu artigo 6, sinala a obriga de que os prezos privados sexan fixados polas consellerías
correspondentes, logo do informe favorable da Consellería de Economía e Facenda, e publicados no Diario Oficial de Galicia.
Para cumprir este mandato e despois de emitido o preceptivo informe favorable da Consellería de Economía e Facenda, esta consellería
DISPÓN:
Artigo único.
1. Queda aprobado o prezo de venda ó público das publicacións editadas por esta consellería e que se relacionan no anexo.
2. Este prezo entenderase con IVE incluído.
Santiago de Compostela, 11 de abril de 2000.
José Carlos del Álamo Jiménez
Conselleiro de Medio Ambiente
ANEXO
Atlas Climático de Galicia: 4.000 pesetas (24,04 euros).
Montes Veciñais na Provincia de Pontevedra, 1886: 3.000 pesetas (18,03 euros).
DECRETO 74/2000, do 23 de marzo, de modificación do Decreto 38/1999, do 5 de febreiro, polo que se establece a estructura orgánica da Consellería de Política Territorial, Obras Públicas e Vivenda.
CONSELLERÍA DE POLÍTICA TERRITORIAL, OBRAS PÚBLICAS E VIVENDA — I. DISPOSICIÓNS XERAIS — 12/04/2000

A complexidade técnica e xurídica das competencias en materia de disciplina urbanística, consecuente coas modificacións normativas fan necesaria unha reasignación das funcións e competencias na materia que resulte acorde cos principios de coordinación, economía, celeridade e eficacia que deben presidi-la actuación administrativa e adecuada coa organización da inspección e vixilancia urbanística de recente creación.
Na súa virtude, por proposta do conselleiro de Política Territorial, Obras Públicas e Vivenda, co informe previo das consellerías da Presidencia e Administración Pública e de Economía e Facenda e logo de deliberación do Consello da Xunta de Galicia na súa reunión do día vintetrés de marzo de dous mil,
DISPOÑO:
Artigo 1º
Modifícase a letra i) do artigo 6; e o número 2 do artigo 7 do Decreto 38/1999, do 5 de febreiro, polo que se establece a estructura orgánica da Consellería de Política Territorial, Obras Públicas e Vivenda, que quedan redactados do seguinte modo:
Artigo 6º, letra i):
«i) Resolve-los expedientes de reposición da legalidade urbanística, nos supostos establecidos polo artigo 180 da Lei 1/1997, do 24 de marzo, do solo de Galicia, e resolve-los expedientes sancionadores por infraccións urbanísticas moi graves cando a contía da multa non sexa superior a dez millóns de pesetas.».
Artigo 7º, número 2:
«2. Subdirección Xeral de Disciplina e Informes, coas seguintes funcións:
a) Coordina-la inspección e vixilancia urbanística.
b) Acorda-la iniciación dos expedientes sancionadores por infraccións urbanísticas moi graves e nomea-lo seu instructor.
c) Elevarlle ó director xeral a proposta de resolución dos expedientes de reposición da legalidade urbanística nos supostos establecidos polo artigo 180 da Lei 1/1997, do 24 de marzo, do solo de Galicia.
d) Elaborar informes e dictames encomendados polo director xeral.».
Artigo 2º
Elimínase o parágrafo segundo do artigo 13 e a disposición adicional segunda do Decreto 38/1999, do 5 de febreiro, polo que se establece a estructura orgánica da Consellería de Política Territorial, Obras Públicas e Vivenda.
Disposición derradeira
Este decreto entrará en vigor o mesmo día da súa publicación no Diario Oficial de Galicia.
Santiago de Compostela, vintetrés de marzo de dous mil.
Manuel Fraga Iribarne
Presidente
José Cuíña Crespo
Conselleiro de Política Territorial
Obras Públicas e Vivenda
RESOLUCIÓN do 3 de abril de 2000, da Dirección Xeral da Función Pública, pola que se anuncia a exposición pública das listas definitivas das axudas aprobadas e denegadas das prestacións do fondo de acción social do ano 1998 para o persoal transferido do Inem polo Real decreto 1375/1997, do 29 de agosto, e polo Real decreto 232/1998, do 16 de febreiro, ó que lle é de aplicación o acordo sobre criterios de reparto do fondo de acción social para o exercicio de 1998, de data 23 de setembro de 1999, publicado por Resolución do 28 de outubro de 1999, da Dirección Xeral de Relacións Laborais.
CONSELLERÍA DA PRESIDENCIA E ADMINISTRACIÓN PÚBLICA — III. OUTRAS DISPOSICIÓNS — 18/04/2000

De conformidade co establecido no punto 7º das normas xerais de procedemento do acordo subscrito en Santiago de Compostela o 2 de xullo de 1998, entre os representantes da Administración autonómica e a organización sindical Converxencia Inter
sindical Galega (CIG), representada na mesa xeral de negociación de funcionarios e no comité intercentros do persoal laboral, aprobado polo Consello da Xunta de Galicia o 10 de xullo de 1998 e publicado por Resolución do 17 de xullo de 1998, da Dirección Xeral de Relacións Laborais (Diario Oficial de Galicia nº 146, do 30 de xullo), deben publicarse as listas definitivas das axudas de acción social do ano 1998 para o persoal transferido do Inem polo Real decreto 1375/1997, do 29 de agosto, e polo Real decreto 232/1998, do 16 de febreiro, afectado pola Resolución do 28 de outubro de 1999 da Dirección Xeral de Relacións Laborais (DOG nº 231, do 30 de novembro).
Finalizados os traballos de reparto e aplicación do fondo de acción social do ano 1998 do persoal do Inem, unha vez transcorrido o prazo de alegacións previsto no punto terceiro da Resolución do 28 de febreiro de 2000 (DOG nº 51, do 14 de marzo), esta dirección xeral
RESOLVE:
Primeiro.-Facer públicas as listas definitivas das solicitudes aprobadas e denegadas das prestacións correspondentes ás continxencias de adquisición de vivenda, subvención de préstamos hipotecarios, estudios, educación dos fillos dos traballadores e tratamentos de saúde e gastos de enterro da acción social do ano 1998, que están expostas no taboleiro de anuncios das consellerías da Presidencia e Administración Pública e de Familia e Promoción do Emprego, Muller e Xuventude e das súas delegacións provinciais.
Segundo.-Contra esta resolución poderán os interesados interpoñer recurso de alzada perante o conselleiro da Presidencia e Administración Pública no prazo dun mes contado a partir do día seguinte ó da data de publicación desta resolución no DOG, de acordo co previsto no artigo 114 da Lei 30/1992, do 26 de novembro, de réxime xurídico das administracións públicas e do procedemento administrativo común.
Santiago de Compostela, 3 de abril de 2000.
Joaquín López-Rúa Soler
Director xeral da Función Pública
ORDE do 22 de marzo de 2000 pola que se autoriza o cambio de denominación da escola de educación infantil da Igrexa-Valadares, Vigo (Pontevedra).
CONSELLERÍA DE EDUCACIÓN E ORDENACIÓN UNIVERSITARIA — III. OUTRAS DISPOSICIÓNS — 18/04/2000

Tendo en conta o artigo 8 do Decreto 374/1996, do 17 de outubro, polo que se aproba o Regulamento orgánico das escolas de educación infantil, colexios de educación primaria e colexios de educación infan
til e primaria (DOG do 21 de outubro), así como os correspondentes informes, por proposta da Dirección Xeral de Centros e Inspección Educativa, esta consellería
DISPÓN:
Autoriza-lo cambio de denominación do centro que no anexo se relaciona.
Santiago de Compostela, 22 de marzo de 2000.
Celso Currás Fernández
Conselleiro de Educación e Ordenación
Universitaria
ANEXO
Provincia: Pontevedra.
Concello: Vigo.
Localidade: Valadares.
Código do centro: 36015044.
Denominación: escola de educación infantil da Igrexa-Valadares.
Nova denominación: escola de educación infantil Monte do Alba.
CORRECCIÓN de erros.-Decreto 29/2000, do 20 de xaneiro, polo que se aproba o Regulamento do impuesto sobre a contaminación atmosférica.
CONSELLERÍA DE ECONOMÍA E FACENDA — I. DISPOSICIÓNS XERAIS — 05/04/2000

Advertido erro no Decreto 29/2000, do 20 de xaneiro, publicado no Diario Oficial de Galicia nº 34, do 18 de febreiro, cómpre face-la seguinte corrección:
Na páxina 2.094, no punto 5 do artigo 9º, onde di: «fórmula: X=2*C*PCS* (x-y*z)», debe dicir: «fórmula: X=2*C* (x-y*z)».
ORDE do 6 de marzo de 2000 pola que se fai público o nomeamento dos membros da Comisión Galega de Laboratorios de Ensaios e Control de Productos Alimenticios Relacionados co Consumo Humano.
CONSELLERÍA DE SANIDADE E SERVICIOS SOCIAIS — II. AUTORIDADES E PERSOAL — 04/04/2000

O Decreto 14/2000, do 7 de xaneiro, de autorización de laboratorios para a realización de determinados ensaios de control de productos alimenticios relacionados co consumo humano establece, no seu artigo 1.1º, a creación da Comisión Galega de Laboratorios de Ensaios e Control de Productos Alimenticios Relacionados co Consumo Humano. A súa composición e funcións regúlanse nos artigos 4 e 5, respectivamente.
Na disposición transitoria establécese que a Comisión Galega de Autorización de Laboratorios de Ensaio de Productos Alimenticios Relacionados co Consumo Humano deberá constituírse no prazo dun mes contado a partir da publicación deste decreto.
Na súa virtude, no uso das facultades que teño atribuídas,
DISPOÑO:
Artigo 1º
Faise público o nomeamento dos membros da Comisión Galega de Laboratorios de Ensaios e Control de Productos Alimenticios Relacionados co Consumo Humano, como órgano autonómico creado polo Decreto 14/2000, do 7 de xaneiro, que son as persoas que se relacionan a continuación:
Como vocais:
1. Pola Consellería de Industria e Comercio a Mª Jesús Muñoz Chesa, directora xerente do Instituto Galego de Consumo.
2. Pola Consellería de Agricultura, Gandería e Política Agroalimentaria a David Fernández García, director do Laboratorio de Sanidade e Producción Animal de Lugo.
3. Pola Consellería de Sanidade e Servicios Sociais a José Luis Aboal Viñas, subdirector xeral de Información e Xestión de Saúde Pública.
4. Pola Consellería de Pesca, Marisqueo e Acuicultura a Magdalena Bermúdez de la Puente Gon
zález del Valle, responsable de calidade do Centro de Control da Calidade do Medio Mariño.
Como secretario a José Ángel Viñuela Rodríguez, xefe do Servicio de Inspección e Laboratorios de Saúde Pública da Consellería de Sanidade e Servicios Sociais.
Conforme o disposto no punto 2º do artigo 4 será nomeada:
Como presidenta: Mª Jesús Muñoz Chesa, directora xerente do Instituto Galego de Consumo.
Santiago de Compostela, 6 de marzo de 2000.
José Mª Hernández Cochón
Conselleiro de Sanidade e Servicios Sociais
CORRECCIÓN de erros.-Orde do 24 de febreiro de 2000 pola que se regula o funcionamento dos centros asociados ó Servicio Galego de Colocación.
CONSELLERÍA DE FAMILIA E PROMOCIÓN DO EMPREGO, MULLER E XUVENTUDE — I. DISPOSICIÓNS XERAIS — 27/03/2000

Advertidos erros na citada orde, publicada no DOG nº 47, do mércores 8 de marzo de 2000, cómpre face-las seguintes correccións:
-Na páxina 3.127, artigo 4º punto 3, onde di: «O centro deberá facer efectiva a rectificación, modificación ou cancelación no termo de cinco días», debe dicir: «O centro deberá facer efectiva a rectificación ou cancelación no termo de dez días».
-Nos artigos 4º e 14º, onde se fai referencia a: «a Lei orgánica 5/1992, do 29 de outubro, de regulación de tratamento automatizado de datos de carácter persoal» debe entenderse: «Lei orgánica 15/1999, do 13 de decembro, de protección de datos de carácter persoal».
-Na páxina 3.128, no artigo 10º punto 3, onde di: «Contra a resolución do director xeral de Formación e Colocación poderase interpoñer recurso de alzada perante a Consellería de Familia e Promoción do Emprego, Muller e Xuventude», debe dicir: «Contra a resolución do director xeral de Formación e Colocación poderase interpoñer recurso de alzada perante a conselleira de Familia e Promoción do Emprego, Muller e Xuventude»,
-Na páxina 3.129, no artigo 14º letra s), onde di: «no termo de 5 días hábiles» debe dicir: «no termo de 10 días hábiles».
-Na páxina 3.131, no artigo 21º debemos engadi-lo seguinte parágrafo: «Toda alteración das condicións tidas en conta para a concesión da subvención e, en todo caso, a obtención concorrente de subvencións ou axudas outorgadas por outras administracións ou entes públicos ou privados, nacionais ou internacionais, poderá dar lugar á modificación da resolución de concesión».
-Na páxina 3.131, no artigo 25º, nas liñas 31 a 34, onde di: «para que adopte a resolución pertinente, conforme a delegación de competencias establecida na disposición adicional cuarta» debe dicir: «para que adopte a resolución pertinente».
-Na páxina 3.131, no artigo 25º, nas liñas 39 a 45, onde di: «polo director xeral de Formación e Colocación poderá revogar total o parcialmente, conforme a delegación de competencias establecida na disposición adicional cuarta, a compensación económica otorgada ou reclama-la devolución das cantidades percibidas indebidamente, con independencia doutras accións legais que, se é o caso, poidense corresponder» debe dicir: «o director xeral de Formación e Colocación poderá revogar total ou parcialmente, conforme a delegación de competencias
establecidas na disposición adicional cuarta, a compensación económica outorgada ou reclama-la devolución das cantidades percibidas indebidamente, con independencia doutras accións legais que, se é o caso, puidesen corresponder, de acordo co previsto no artigo 78.9º do Decreto lexislativo 1/1999, do 7 de outubro».
RESOLUCIÓN do 27 de marzo de 2000, da División de Recursos Humanos, pola que se emprazan as partes interesadas no recurso contencioso-administrativo interposto por Isabel Gil Álvarez.
SERVICIO GALEGO DE SAÚDE — III. OUTRAS DISPOSICIÓNS — 06/04/2000

Na Sala do Contencioso-Administrativo do Tribunal Superior de Xustiza de Galicia tramítase o recurso 1/229/2000 (protección dos dereitos fundamentais da persoa) interposto por Isabel Gil Álvarez contra o baremo de persoal facultativo incluído no pacto de vinculacións temporais de persoal estatutario publicado no Diario Oficial de Galicia nº 39, do 25 de febreiro de 2000.
O que se notifica para xeral coñecemento de tódalas persoas interesadas no procedemento e se emprazan para que poidan comparecer na sala, como demandados, no prazo de cinco días, de conformidade co previsto no artigo 116 da Lei 29/1998, do 13 de xullo, reguladora da xurisdicción contencioso-administrativa.
Santiago de Compostela, 27 de marzo de 2000.
Valeriano Martínez García
Director xeral da División de Recursos Humanos
DECRETO 64/2000, do 16 de marzo, polo que se declara a urxente ocupación, para efectos de expropiación forzosa, polo Concello de Lalín, dos bens e dereitos necesarios para a realización das obras do proxecto de construcción dunha glorieta na intersección da avenida de Buenos Aires, coa de Ourense (N-525), travesía exterior e outras.
CONSELLERÍA DE XUSTIZA, INTERIOR E RELACIÓNS LABORAIS — III. OUTRAS DISPOSICIÓNS — 31/03/2000

O Concello de Lalín, en sesión que tivo lugar o día 21 de xaneiro de 2000, aprobou o proxecto de construcción dunha glorieta na intersección da avenida Buenos Aires, coa de Ourense (N-525), travesía exterior e outras e, na mesma sesión, acordou solicitar da Xunta de Galicia a declaración de urxente ocupación dos bens e dereitos afectados pola expropiación forzosa ó abeiro do disposto no artigo 52 da Lei de expropiación forzosa.
Os bens nos que se concreta a declaración de urxente expropiación están determinados no expediente que se someteu a información pública.
A Dirección Xeral de Urbanismo da Consellería de Política Territorial, Obras Públicas e Vivenda emitiu informe favorable con data 2 de marzo de 2000.
Considérase necesaria a declaración de urxente ocupación dos bens e dereitos precisos para a realización das obras do proxecto técnico sinalado, porque coa construcción da glorieta preténdese garanti-la seguridade vial no tráfico de vehículos e peóns e evita-la maior parte dos accidentes que nese lugar, que é un punto negro da N-525, se veñen producindo desde hai anos.
A competencia para a declaración da urxente ocupación correspóndelle ó Consello da Xunta de Galicia segundo o disposto nos artigos 27.2º e 28.2º do Estatuto de autonomía de Galicia.
Na súa virtude, por proposta do conselleiro de Xustiza, Interior e Relacións Laborais e logo de deliberación do Consello da Xunta de Galicia na súa reunión do día dezaseis de marzo de dous mil,
DISPOÑO:
Artigo único.-De conformidade co disposto no artigo 52 da Lei de expropiación forzosa, declárase a urxente ocupación, polo Concello de Lalín (Pontevedra) para efectos de expropiación forzosa, dos bens e dereitos concretados no expediente administrativo instruído para o efecto e necesarios para a execución das obras do proxecto de construcción dunha glorieta na intersección da avenida de Buenos Aires, coa de Ourense (N-525), travesía exterior e outras.
Santiago de Compostela, dezaseis de marzo de dous mil
Manuel Fraga Iribarne
Presidente
Antonio Pillado Montero
Conselleiro de Xustiza, Interior e Relacións Laborais
DECRETO 65/2000, do 16 de marzo, polo que se aproba a disolución da agrupación voluntaria dos concellos de Castro de Rei e Cospeito, da provincia de Lugo, para sostemento en común do posto de secretaría.
CONSELLERÍA DE XUSTIZA, INTERIOR E RELACIÓNS LABORAIS — III. OUTRAS DISPOSICIÓNS — 31/03/2000

Os concellos de Cospeito e Castro de Rei en sesións plenarias os días 25 de xaneiro e 15 de febreiro de 2000, respectivamente, adoptaron o acordo de disolve-la agrupación voluntaria, creada polo Decreto 142/1996, do 17 de abril, para o sostemento en común do posto de secretaría, e elevaron o expediente á Xunta de Galicia para a súa resolución.
As peculiares características dos concellos de Castro de Rei e Cospeito en canto á súa poboación e
recursos ordinarios fan que se xustifique a disolución da citada agrupación.
O expediente axústase ó disposto no artigo 167 da Lei 5/1997, de 22 de xullo, de Administración local de Galicia.
O expediente foi sometido a información pública polo prazo dun mes.
A Delegación do Goberno en Galicia e a Deputación Provincial de Lugo emitiron informes favorables.
A competencia para aproba-la disolución de agrupacións de municipios para o sostemento en común de postos de secretaría correspóndelle á Xunta de Galicia, segundo o disposto no artigo 3 b) do Real decreto 1732/1994, do 29 de xullo, sobre provisión de postos de traballo reservados a funcionarios de Administración local con habilitación de carácter nacional e artigo 167 da Lei 5/1997, do 22 de xullo.
Na súa virtude, por proposta do conselleiro de Xustiza, Interior e Relacións Laborais e logo de deliberación do Consello da Xunta de Galicia, na súa reunión do día dezaseis de marzo de dous mil,
DISPOÑO:
Aproba-la disolución da agrupación voluntaria dos concellos de Castro de Rei e Cospeito, da provincia de Lugo, para sostemento en común do posto da secretaría.
Santiago de Compostela, dezaseis de marzo de dous mil.
Manuel Fraga Iribarne
Presidente
Antonio Pillado Montero
Conselleiro de Xustiza, Interior e Relacións Laborais
RESOLUCIÓN do 10 de marzo de 2000, da Dirección Xeral de Centros e Inspección Educativa, pola que se procede a nomear e facer pública a composición do tribunal que deberá xulga-las probas para a concesión do premio extraordinario das modalidades de bacharelato, regulado pola Lei orgánica 1/1990, do 3 de outubro, de ordenación xeral do sistema educativo, no ámbito da Comunidade Autónoma de Galicia.
CONSELLERÍA DE EDUCACIÓN E ORDENACIÓN UNIVERSITARIA — III. OUTRAS DISPOSICIÓNS — 23/03/2000

Conforme o artigo sétimo da Orde do 14 de febreiro de 2000 pola que se convocan os premios extraordinarios das modalidades de bacharelato para alum
nos que rematasen os seus estudios de bacharelato no curso 1998-1999, esta dirección xeral
RESOLVE:
Primeiro.-Facer pública a composición do tribunal que deberá xulga-las probas para a concesión do premio extraordinario das modalidades do bacharelato, regulado pola LOXSE, que figura no anexo desta resolución.
Segundo.-O número de premios que se poden conceder na convocatoria do curso 1998-1999 na Comunidade Autónoma de Galicia é de catro (4).
Santiago de Compostela, 10 de marzo de 2000.
Severino Somoza Gómez
Director xeral de Centros e Inspección Educativa
ANEXO
Presidente: Emilio Pérez Sánchez, inspector de Educación.
Vocais:
José Ramón Pereiró Rodríguez, inspector de Educación.
Agustín Hermida López, inspector de Educación.
Samuel Lago Fernández, inspector de Educación.
Fernando del Pozo Andrés, inspector de Educación.
Constantino Prol Cid, inspector de Educación.
Carlos Varela Vázquez, inspector de Educación.
Jesús Álvarez Marcote, inspector de Educación.
Faustino Salgado López, inspector de Educación.
Pilar Miravalles González, inspectora de Educación.
Rodrigo Porral Mato, inspector de Educación.
Hilda Fraga López, profesora de ensino secundario.
María Ángeles Franqueira López, profesora de ensino secundario.
Suplentes:
Presidente: Jaime Santoalla Varela, inspector de Educación.
Vocais:
Fermín Álvarez Lata, inspector de Educación.
José María Arias Quintairos, inspector de Educación.
Concepción Otero Vázquez, inspectora de Educación.
Juan López Pérez, inspector de Educación.
Manuel Reboredo Lavín, inspector de Educación.
Félix Perujo de Llano, inspector de Educación.
Felipe Fernández Martínez, profesor de ensino secundario.
Ramón Regueira Varela, profesor de ensino secundario.
ORDE do 17 de marzo de 2000 pola que se fixa o prezo de venda ó público da publicación: Estratexia Galega de Educación Ambiental.
CONSELLERÍA DE MEDIO AMBIENTE — III. OUTRAS DISPOSICIÓNS — 23/03/2000

A Lei 13/1991, do 9 de decembro, de taxas, prezos e exaccións reguladoras da Comunidade Autónoma de Galicia, no seu artigo 6, sinala a obriga de que os prezos privados sexan fixados polas consellerías correspondentes, logo do informe favorable da Con
sellería de Economía e Facenda, e publicados no Diario Oficial de Galicia.
Para cumprir este mandado e despois de emitido o preceptivo informe favorable da Consellería de Economía e Facenda, esta consellería
DISPÓN:
Artigo único.
Queda aprobado o prezo de venda ó público das publicacións editadas por esta consellería e que se relacionan no anexo.
Este prezo entenderase con IVE incluído.
Santiago de Compostela, 17 de marzo de 2000.
José Carlos del Álamo Jiménez
Conselleiro de Medio Ambiente
ANEXO I
Estratexia Galega de Educación Ambiental: 1.000 pesetas (6,01 euros).
CORRECCIÓN de erros.-Resolución do 15 de outubro de 1999 pola que se ordena a publicación do acordo do Consello da Xunta de Galicia do 14 de outubro de 1999, polo que se modifica a relación de postos de traballo da Consellería de Política Territorial, Obras Públicas e Vivenda.
CONSELLERÍA DA PRESIDENCIA E ADMINISTRACIÓN PÚBLICA — III. OUTRAS DISPOSICIÓNS — 23/03/2000

Advertido erro na corrección feita á devandita resolución no DOG nº 224, do venres 19 de novembro de 1999, cómpre facer novamente a seguinte corrección:
-Na páxina 12.874, nas modificacións, despois do posto de auxiliar administrativo, debemos engadi-lo seguinte: «O posto OT.A02.00.000.15770.021.-Xefe de Servicio de Supervisión, pasa a ser OT.A06.00.000.15770.010».
CORRECCIÓN de erros.-Resolución do 25 de xaneiro de 2000, da Dirección Xeral de Formación e Colocación, pola que se desenvolve a Orde do 17 de novembro de 1999, pola que se establece a convocatoria pública para a programación de cursos do Plan Nacional de Formación e Inserción Profesional na Comunidade Autónoma de Galicia correspondente ó exercicio de 2000.
CONSELLERÍA DE FAMILIA E PROMOCIÓN DO EMPREGO, MULLER E XUVENTUDE — III. OUTRAS DISPOSICIÓNS — 04/04/2000

Advertido erro na citada resolución, publicada no DOG nº 21, do 1 de febreiro de 2000, cómpre face-la oportuna corrección:
Na páxina 1.315, no último parágrafo da letra c, punto 2, do artigo 11 onde di: «Nas letras b) e c), de existir contradicción entre o domicilio que figura na tarxeta de demanda de emprego e o que figura na certificación municipal, haberá que aterse ó reflectido nesta última», debe dicir: «Nas letras b) e c), de existir contradicción entre o domicilio que figura na tarxeta de demanda de emprego e o que figura na certificación municipal, haberá que aterse ó reflectido na tarxeta de demanda de emprego».